In nomine Domini amen. Anno Incarnationis eiusdem millesimo ducentesimo nonagesimo tertio mense Ianuari. Ego Iohannes dictus Gama de Auxona clericus, notum facio uniuersis presentibus et futuris quod ego sponte et prouide, uendo, concedo et quito perpetuo Iohanni dicto, chestolani de Thardo Uilla, medietatem tertium secturarum prati siti in preria de Merangiis, in loco ubi dicitur en la Roture subtus molendinum de Ioncheres, inter pastuam et pratum heredum Perroneti dicti Achestolani et pratum Stephanete filie Lyecclini loci Rasthet de Sancto Sequano, quam uenditionem confiteor et defendo emptoris supradicti. Et hanc uenditionem facio precio sexaginta solidorum Uiennensium, de quibus a dicto emptore solutionem integram habui et recepi in pecunia legitime numerata, et me teneo penitus pro pagato. Et propter hoc de dicta uenditione me penitus deuestiens, dictum emptorem corporaliter inuestio pro uolontate sua et suorum heredum modis omnibus et omni tempore facienda. Promittens per iuramentum meum super sancta Dei euangelia datum, dictam uenditionem dicto emptori et eius heredibus garantire contra omnes in iudicio et intra iudicium meis sumptibus propriis perpetuo, pacifice et quiete, et facere et prestare quidquid in causa euictionis debet fieri et prestari, et dictum emptorem et eius heredes indempnes modis omnibus conseruare, si aliqui calumpniatores, quod absit apparent, et in nullo de cetero contraire per me uel per alium tacite uel aperte, me, heredes meos et omnia bona mea propter hoc obligando. Uolens me ad premissa tenenda compelli quasi ex re adiudicata per curiam domini ducis Burgundie, cuius iuridictioni quo ad hoc suppono, me, heredes meos et bona mea. In quorum testimonium istis litteris sigillum dicte curie rogauimus et obtinuimus apponi. Actum in presentia Iacobi de Lenthena dicte curie notarii apud Rourum, Perroneti Fison de Auxona, et Helie Bruant de Roure, testium ad hoc uocatorum. Anno et mense predictis.